शुद्ध राष्ट्रीय आय
राष्ट्रीय आय लेखांकन में, शुद्ध राष्ट्रीय उत्पाद (NNP) में से अप्रत्यक्ष करों को घटाने पर शुद्ध राष्ट्रीय आय (Net national income (NNI)) प्राप्त होता है। शुद्ध राष्ट्रीय आय में घरों की, व्यवसायों की, तथा सरकार की आय शामिल है। शुद्ध राष्ट्रीय आय इस प्रकार परिभाषित है: सकल घरेलू उत्पाद में विदेशों से मजदूरी, वेतन और संपत्ति आय की शुद्ध प्राप्तियों को जोड़ने से प्राप्त योगफल में से स्थाई पूंजीगत संपत्तियों (आवास, भवन, मशीनरी, परिवहन उपकरण और भौतिक अवसंरचना) के टूट-फूट और अप्रचलित हो जाने के कारण हुए मूल्यह्रास को घटाने पर शुद्ध राष्ट्रीय आय प्राप्त होता है। इसे इस प्रकार व्यक्त किया जा सकता है: NNI = C + I + G + (NX) + शुद्ध विदेशी कारक आय (net foreign factor income) – अप्रत्यक्ष कर – निर्मित पूंजी मूल्यह्रास (manufactured capital depreciation) जहाँ: C = उपभोग I = निवेश G = सरकारी खर्च NX = शुद्ध निर्यात (निर्यात - आयात) = (X – M) यह सूत्र राष्ट्रीय आय लेखांकन की व्यय पद्धति का उपयोग करता है। जब प्राकृतिक संसाधनों के क्षरण के लिए शुद्ध राष्ट्रीय आय को समायोजित किया जाता है, तो इसे समायोजित शुद्ध राष्ट्रीय आय (Adjusted Net National Income (NNI*)) कहा जाता है, तथा इसे इस प्रकार व्यक्त किया गया है: NNI* = C + I + G + NX + शुद्ध विदेशी कारक आय – अप्रत्यक्ष कर – निर्मित पूंजी मूल्यह्रास – प्राकृतिक संसाधन क्षरण प्राकृतिक संसाधन गैर-महत्वपूर्ण (non-critical) प्राकृतिक पूंजी हैं, जैसे- खनिज। NNI* महत्वपूर्ण (critical) प्राकृतिक पूंजी को शामिल नहीं करता है, जैसे- वायु, जल, भूमि आदि। संदर्भ के लिए, पूंजी (K) को चार श्रेणियों में बांटा गया है: K m {\displaystyle K_{m}}  : निर्मित पूंजी (manufactured capital) (मशीनें, कारखाने, आदि) K h {\displaystyle K_{h}}  : मानव पूंजी (human capital) (श्रमिकों का कौशल) K n {\displaystyle K_{n}}  : गैर-महत्वपूर्ण प्राकृतिक पूंजी (non-critical natural capital) (खनिज) K h ∗ {\displaystyle K_{h}*}  : महत्वपूर्ण प्राकृतिक पूंजी (critical natural capital) (हवा, पानी)